جابز و گیتس راوطه بلاوجویی وایک داشتن. بنا وه گوته بیل گیتس، وه و جابز بیشتر د نصم عمرشونه هومکار، هومال و دوس بینه. ونو وا یه که همیشه هومال یک بیین و هومال حایی می کردن، د گاتیا جور واجور شریک و هومدئن ئم بینه. جابز د جایی دباره گیتس گوت: «بیل اصلند آز خیال یاری خووی ناره و هیچ گاتی چی نه نهاسازی نکرده. مه فکر می کم او بیشتر د امور بشردوسونه رائته تا سازیاری. وه وا بی شرمی ویرساخته یا کسونا هنی نه می دوزه.» گیتس ئم دباره جابز گوت که: «رایا هنی یی سی سیل کردن وه ای داسون هئ. د ویر و باور مه داسون بیشتریم چی ینه که هر دو گلمو هومسا مالداری وه نوم زیراکس داشتیم. مه شیشه حونه ونه اشگسم تا تیلیوزیون ونه بدوزم ولی فئمسم که تو دماتر د مه ای کار نه انجوم ده ئیه یی.»